أعرب محمود عبد العاطي دونجا لاعب نادي الإسماعيلي عن سعادته بالانضمام لصفوف الدراويش، مساء الأربعاء، لمدة ثلاثة مواسم .
وقال دونجا عبر حسابه الشخصي على موقع الاجتماعي (فيس بوك):" الحمد لله دائما وأبداً خطوه كبيرة وجديدة في حياتي ٣ مواسم في الاسماعيلي، أتمني من الله التوفيق وأبقي عند حسن ظن الجميع والحمد لله علي اختياري لنادي كبير زي النادي الاسماعيلي اللي أصريت على اختياره ، انا واحد من ابنائه واتمني من الله التوفيق الفتره القادمه ونقدر نعمل حاجه تليق باسم ومكانة النادي الاسماعيلي اللي يستحقها
وتابع: "ثانيا أشكر ربنا سبحانه وتعالى علي إني لعبت ثلاث مواسم في نادي كبير زي نادي الزمالك العظيم وجماهيره العظيمه اللي صنع اسمي وقدرت أحقق بطولات مع النادي بشكر جماهير نادي الزمالك العظيمه بشكر مجلس إدارة نادي الزمالك بشكر اللاعبين إخواتي وعشرة عمري كلهم واحد واحد بشكر اخواتي أيضا كل العاملين في نادي زمالك وبتمني ليهم التوفيق الفتره القادمه" .
الجدير الذكر أن دونجا انتقل رسميا إلى الدراويش لمدة ثلاثة مواسم ضمن صفقة انتقال الحارس محمد عواد للزمالك.